Umboðssvikaákvæði 249. gr. almennra hegningarlaga : samræmist dómur Héraðsdóms nr. S - 476/2010 dómaframkvæmd Hæstaréttar?
Viðfangsefni þessarar ritgerðar er umboðssvikaákvæði 249. greinar hegningarlaganna nr. 19/1940. Verður því leitast við að skilgreina umboðssvik og nokkuð ítarlega fjallað um ásetningsskilyrði og um auðgunarásetning sem eru saknæmisskilyrði umboðssvika. Reifaður er nokkuð ítarlega dómur Héraðsdóms frá 29 júní 2011 nr. S – 476/2010. Aðilar í þeim dómi voru ákærðir fyrir umboðssvik þar sem talið var að þeir hefðu staðið ólöglega að lánveitingum. Voru aðilarnir sýknaðir og verður því leitast við að svara hvort niðurstaðan í þeim dóm samræmist dómaframkvæmd Hæstaréttar. Dómar Hæstaréttar eru skoðaðir hvað þetta varðar og þá einkum dómar er varða atriði er líkjast þeim sem fjallað er um í áðurnefndum dómi Héraðsdóms. Að lokum komst höfundur að þeirri niðurstöðu að dómur Héraðsdóms nr. S – 476/2010 samræmist ekki dómaframkvæmd Hæstaréttar.
Lögfræði, Viðskiptalögfræði, Hegningarlög, Refsiréttur, Umboðssvik
Networked Digital Library of Theses and Dissertations